فەخری کوروتورک
فەخری سابیت کوروتورک (؛ ٣ی ئابی ١٩٠٣ – ١٢ی تشرینی یەکەمی ١٩٨٧) سیاسەتمەدار و ئەفسەرێکی سەربازی تورک بوو ھەروەھا شەشەمین سەرۆک کۆماری تورکیا بوو بۆ ماوەی ٧ ساڵ (١٩٧٣–١٩٨٠) بەر لە سەرۆکایەتی کۆماری تورکیا لە ساڵی ١٩٥٧ تا ١٩٦٠ وەک فەرماندەی سێیەمی ھێزەکانی دەریایی تورکیا کاری کردووە، ھەروەھا لە ساڵی ١٩٦٨ تا ١٩٧٣ ئەندامی ئەنجومەنی پیرانی کۆمار بووە و دیسان لە ساڵی ١٩٨٠ بووە، پێش ئەوەی سیناتۆر بێت، وەک باڵیۆزی تورکیا کاری کردووە بۆ یەکێتیی سۆڤیەت لە ساڵی ١٩٦٠ تا ١٩٦٤.

ژیانی تایبەتی 
لە ساڵی ١٩٤٤ لەگەڵ ئیمێل کۆروتورک ھاوسەرگیری کردووە و دوو کوڕ و کچێکیان بووە. فەھری کۆروتورک لە شاری مودا لە ئەستەنبوڵ کۆچی دوایی کرد. لە گۆڕستانی دەوڵەتی تورک لە ئەنقەرە بەخاک سپێردرا.
عوسمان کۆروتورکی کوڕی لە مانگی تشرینی یەکەمی ساڵی ١٩٩٦ وەک باڵیۆزی تورکیا لە تاران دەستنیشانکرا، حکوومەتی ئێران بەڵگەنامەکانی سەبارەت بە باوکی پێشکەشی کرد کە لە کاتی دەستبەسەرداگرتنی باڵیۆزخانەی ئەمریکا لە ساڵی ١٩٧٩ دەستی کەوتبوو. لە بەڵگەنامەکاندا باس لەوە کراوە کە زۆربەی باڵیۆزەکان کە لە یەکێتی سۆڤیەت خزمەتیان کردووە بازاڕی ڕەشیان بەکارھێناوە بۆ گۆڕینەوەی مووچەکانیان بە دۆلاری ئەمریکی (کە بەھای زیاتری لەنێو دانیشتوواندا ھەبوو) لەکاتێکدا فەخری کۆروتورک تاکە کەسە کە گۆسبانکی بەکارھێناوە بۆ گۆڕینەوەی مووچەکەی.

سەرچاوەکان 

سەرۆک کۆمارەکانی تورکیا
لەدایکبووانی ١٩٠٣
مردووانی ١٩٨٧